CELEX: 32003D0774
Language: lt
Date: 1067472000000
Title: 2003 m. spalio 30 d. Komisijos sprendimas, patvirtinantis tam tikrus apdorojimo būdus, skirtus neleisti patogeniniams mikroorganizmams plisti dvigeldžiuose moliuskuose ir jūrų pilvakojuose (pranešta dokumentu Nr. C(2003) 3984)Tekstas svarbus EEE

Svarbus teisinis pranešimas

|

32003D0774

Oficialusis leidinys L 283 , 31/10/2003 p. 0078 - 0080

		Komisijos sprendimas2003 m. spalio 30 d.patvirtinantis tam tikrus apdorojimo būdus, skirtus neleisti patogeniniams mikroorganizmams plisti dvigeldžiuose moliuskuose ir jūrų pilvakojuose(pranešta dokumentu Nr. C(2003) 3984)(Tekstas svarbus EEE)(2003/774/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Reglamentu (EB) Nr. 806/2003 [2], ypač į jos priedo IV skyriaus IV skirsnio 2 dalį,kadangi:(1) 1992 m. gruodžio 11 d. Komisijos sprendimas 93/25/EEB, patvirtinantis tam tikrus apdorojimo būdus siekiant neleisti plisti patogeniniams mikroorganizmams dvigeldžiuose moliuskuose ir jūros pilvakojuose [3], buvo iš esmės pakeistas [4]. Siekiant aiškumo ir racionalumo minėtas sprendimas turėtų būti kodifikuotas.(2) Tinkamai neapdoroti dvigeldžiai moliuskai ir jūrų pilvakojai, surinkti vietovėse, nurodytose 1991 m. liepos 15 d. Tarybos direktyvos 91/492/EEB, nustatančios gyvūnų sveikatos reikalavimus, reglamentuojančius gyvų dvigeldžių moliuskų gamybą ir tiekimą į rinką [5], su paskutiniais pakeitimais, padarytais Reglamentu (EB) Nr. 806/2003, priedo I skyriaus 1 dalies b ir c punktuose, gali kelti pavojų vartotojams.(3) Ispanija, Jungtinė Karalystė ir Nyderlandai ėmėsi apdorojimo priemonių, skirtų neleisti patogenams plisti dvigeldžiuose moliuskuose ir jūrų pilvakojuose.(4) Šie procesai gali užtikrinti produktų sveikumą, todėl nebūtina šių produktų iš anksto valyti ar versti natūraliai išsivalyti.(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisPatvirtinami šio sprendimo I priede nustatyti apdorojimo būdai, skirti neleisti patogeniniams mikroorganizmams plisti dvigeldžiuose moliuskuose ir jūrų pilvakojuose, kurie buvo surinkti vietovėse, nurodytose Direktyvos 91/492/EEB priedo I skyriaus 1 dalies b ir c punktuose, ir kurie nebuvo valomi arba verčiami natūraliai apsivalyti prieš juos pateikiant į rinką.2 straipsnisSprendimas 93/25/EEB panaikinamas.Nuorodos į panaikintąjį sprendimą laikomos nuorodomis į šį sprendimą ir aiškinamos pagal III priede pateiktą koreliacijos lentelę.3 straipsnisŠis sprendimas skirtas valstybėms narėms.Priimta Briuselyje, 2003 m. spalio 30 d.Komisijos varduDavid ByrneKomisijos narys[1] OL L 268, 1991 9 24, p. 15.[2] OL L 122, 2003 5 16, p. 1.[3] OL L 16, 1993 1 25, p. 22.[4] Žr. šio sprendimo II priedą.[5] OL L 268, 1991 9 24, p. 1.--------------------------------------------------I PRIEDASAPDOROJIMO BŪDAIA. SterilizavimasDvigeldžiai moliuskai ir jūrų pilvakojai gali būti sterilizuojami sandariose talpyklose, atitinkančiose Direktyvos 91/493/EEB priedo IV skyriaus 4 dalies reikalavimus.B. Kiti terminio apdorojimo būdaiNesušaldytiems dvigeldžiams moliuskams ir jūrų pilvakojams su geldelėmis gali būti taikomas vienas iš šių procesų:1) panardinimas į verdantį vandenį tokiam laikui, kuris reikalingas moliusko mėsos vidaus temperatūrai pakelti ne mažiau nei iki 90 °C ir šiai mažiausiai temperatūrai išlaikyti ne trumpiau nei 90 sekundžių;2) trijų – penkių minučių virimas uždaroje erdvėje, kurioje temperatūra siekia 120–160 °C, o spaudimas yra 2–5 kg/cm2, toliau išlukštenant ir mėsą užšaldant iki - 20 °C temperatūros;3) garinimas spaudimu uždaroje erdvėje, jeigu laikomasi 1 punkte nurodytų reikalavimų, susijusių su virimo laiku ir moliuskų mėsos vidaus temperatūra, ir galiojančia metodologija pagal autokontrolės programą yra užtikrintas vienodas šilumos pasiskirstymas uždaroje erdvėje.--------------------------------------------------II PRIEDASPanaikintas sprendimas ir jo pakeitimaiSprendimas 93/25/EEB | (OL L 16, 1993 1 25, p. 22) |Sprendimas 97/275/EB | (OL L 108, 1997 4 25, p. 52) |--------------------------------------------------III PRIEDASKoreliacijos lentelėSprendimas 93/25/EEB | Šis sprendimas |1 straipsnis | 1 straipsnis |– | 2 straipsnis |2 straipsnis | 3 straipsnis |Priedas | I priedas |– | II priedas |– | III priedas |--------------------------------------------------